Þó á hún það til að hlaupa í njóla en þá hjálpar að skera stilkana af þegar þeir fara að vaxa upp eins og gert er við rabarbara . Hún er skyld spínati en ekki eins sýrumikil . Bragðið er ekki afgerandi og erfitt að lýsa því án þess að segja það minni örlítið á gróðurmold en það gera trufflusveppir líka og þykja þó óviðjafnanlegir . Hún hefur stóran , flatan blaðstilk sem má nota einan sér . Ég sýð blaðbeðjuna oftast í vatni eða gufu og bregð henni svo á pönnu með töluverðu af hvítlauk svolitla stund . Hana má nota í gnocci eins spínat . Í pottrétti nota ég hana eins og kál en yfirleitt er hún soðin og ekki borðuð hrá þó það sé vel hægt . Úr bókinni Ætigarðurinn - handbók grasnytjungsins eftir Hildi Hákonardóttur . Ljósmynd : Blaðbeðja í garði Guðrúnar . Ljósm. Guðrún Tryggvadóttir .